DAMON ZAHARIADES

AZ ELENGEDÉS
MŰVÉSZETE

HOGYAN ENGEDD EL A MÚLTAT, TEKINTS
A JÖVŐBE ÉS ÉLVEZD A MEGÉRDEMELT
ÉRZELMI SZABADSÁGODAT

ÉDESVÍZ KIADÓ
BUDAPEST

A fordítás az alábbi kiadás alapján készült:

Damon Zahariades / The Art of Letting Go

Art of Productivity and DZ Publications, USA, 2022

Fordító

Szilágyi Eszter

Szerkesztő

Besenyő Viktória

Olvasószerkesztő

Szilasi Éva

Copyright © Damon Zahariades, 2022

Hungarian translation © Szilágyi Eszter, 2022

Hungarian edition © Édesvíz Kft., 2022

Cover design © Édesvíz Kft., 2022

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó Novák András igazgató

Főszerkesztő és műszaki vezető Dudich Ákos

Tipográfia Alinea Kft.

Borítót készítette eyelab.dk

Elektronikus formátum
Békyné Kiss Adrien

EPUB ISBN 978-963-507-357-3

MOBI ISBN 978-963-507-358-0

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

TARTALOM

Bevezetés

Mire tanít meg ez a könyv?

I. RÉSZ

AZ ELENGEDÉS ELŐNYEI

Mit jelent az elengedés?

Mikor van itt az ideje az elengedésnek?

10 ok, amiért meg kell tanulnunk az elengedést

A 20 leggyakoribb dolog, amit el kellene engednünk

II. RÉSZ

MIÉRT ESIK NEHEZÜNKRE AZ ELENGEDÉS?

Félünk a változás lehetőségétől

Félünk a lehetőségek elvesztésétől

Rettegünk, hogy elveszítjük befektetéseinket

Alacsony az önértékelésünk

Gyűlöljük beismerni, hogy tévedtünk

Idealizáljuk ragaszkodásunk tárgyát

Önazonosságunk ahhoz kapcsolódik, amihez ragaszkodunk

Negatív érzésektől és gondolatoktól függünk

Az agyunk túlélésre van programozva

III. RÉSZ

21 STRATÉGIA AZ ELENGEDÉSHEZ ÉS A TOVÁBBLÉPÉSHEZ

1. stratégia: Dönts az elengedés mellett!

2. stratégia: Azonosítsd az érzelmi állapotodat!

3. stratégia: Vezesd le negatív érzelmeidet!

4. stratégia: Vizsgáld meg, kielégülnek-e a szükségleteid!

5. stratégia: Határozd meg, mi ad célt az életednek!

6. stratégia: Fogadd el fájdalmas érzéseidet!

7. stratégia: Keresd a fontos leckéket!

8. stratégia: Ismerd fel, hogy ideális énképed csak illúzió!

9. stratégia: Add fel a büszkeséged!

10. stratégia: Ismerd fel a szégyen és a bűntudat bénító hatását!

11. stratégia: Ne foglalkozz azzal, mit gondolnak rólad mások!

12. stratégia: Ne akarj mindenkit boldoggá tenni!

13. stratégia: Ne próbálj boldog lenni!

14. stratégia: Vizsgáld meg, hogyan hozol döntéseket!

15. stratégia: Vizsgáld meg, miért vagy lusta!

16. stratégia: Gyakorold a hálát!

17. stratégia: Vállalj felelősséget a tartós problémákért!

18. stratégia: Fogadd el, hogy nem mindig te irányítasz!

19. stratégia: Ne pontozd a kapcsolataidat!

20. stratégia: Ne vállalj fölösleges feladatokat!

21. stratégia: Bocsáss meg magadnak és másoknak!

1. bónuszstratégia: Fejleszd érzelmi sokszínűségedet!

2. bónuszstratégia: Kezeld jól az elvárásaidat!

3. bónuszstratégia: Kérdőjelezd meg narratíváid helyességét!

Zárógondolatok Az elengedés művészetéhez

A szerzőről

BEVEZETÉS

Az emberek többségére rengeteg negatív gondolat és érzelem nehezedik. Ezek egy része a mély személyes veszteségekkel kapcsolatos fájdalmas emlékekből fakad. Más részük a hamis elvárások és az összetört álmok miatti gyötrő csalódottságból ered. Harmadik részük pedig a mindennapokban jelen lévő haragból, megbántódásból, a stresszhelyzetek és krízisek okozta frusztrációból táplálkozik.

Állandóan magunkkal cipeljük ezeket a negatív gondolatokat és érzelmeket, s így folyamatosan befolyásolják a viselkedésünket, az egészségi állapotunkat és a kapcsolatainkat. Meggátolják, hogy a lehető legjobbat hozzuk ki magunkból. Megakadályozzák, hogy a lehető legjobb módon használjuk ki az időnket és a rendelkezésünkre álló erőforrásokat.

E mentális akadályok torzítják a látásmódunkat, csökkentik a hatékonyságunkat, rontják az életminőségünket.

Amint függetlenítjük magunkat a frusztrációtól, a megbánástól és a ránk nehezedő fájdalmas emlékektől, megtapasztaljuk az érzelmi szabadságot. Ez megmutatkozik majd a viselkedésünkben, a döntéseinkben és az önismeretünk növekedésében. Megmutatkozik a szeretteinkhez, a barátainkhoz, a szomszédainkhoz és a kollégáinkhoz fűződő kapcsolatainkban. Megmutatkozik a munkánk minőségében és abban, hogy a feladataink elvégzését követően elégedettnek érezzük magunkat.

Amint elengedjük kishitű gondolkodásunkat, többé nem tud korlátozni minket, és végre azokra a fontos dolgokra koncentrálhatunk, amelyek igazán számítanak.

De pontosan hogyan engedjük el az életünket korlátozó dolgokat?

Az elengedést gyakran túlontúl leegyszerűsítve mutatják be, mintha csak el kellene engednünk a stresszt, és máris boldogok lehetnénk. Nos, ez nem sokat segít. Olyan, mintha azt mondanánk egy stresszes embernek, hogy hagyja abba az aggódást.

Ebben a könyvben lépésről lépésre együtt fogjuk végigjárni azt a folyamatot, amelynek segítségével megtanulhatjuk elengedni a dolgokat. Megtanulod elsajátítani a nem ragaszkodás gondolkodásmódját. Nem ragaszkodás alatt gyakran azt értik, hogy lemondunk anyagi javainkról. Nekünk nem ez a célunk. Mi arra a nem ragaszkodásra fogunk törekedni, amely a sérelmekre, a keserűségre és más, bérleti díjat nem fizető, de elménkben élő pszichés terhekre vonatkozik. Számos olyan stratégiát és technikát fogok veled megosztani, ami az évek során nálam már bevált. Mindegyikhez tartozik egy-egy egyszerű gyakorlat is, amivel megerősítheted.

Van még egy fontos kérdés: hogyan azonosíthatjuk be a negatív gondolatokat és érzelmeket?

Néha olyan sokáig őrizgetjük és tápláljuk őket, hogy az identitásunk részévé lesznek. Ilyenkor már nagyon nehéz felismerni őket. Azt hisszük, hogy túlléptünk a haragunkon, a megbánásainkon és az érzelmi fájdalmakon, pedig csak olyan mélyre temettük őket az elménkben, hogy elfojtásokká váltak.

A következő fejezetekben ezt a problémát is meg fogjuk tárgyalni. Megtanulod, hogyan ismerd fel, ha negatív gondolatokhoz és érzelmekhez ragaszkodsz. Megtanulod, hogyan azonosíthatod be őket gyorsan, függetlenül attól, hogy mennyire mélyen rögzültek a gondolkodásodban, a viselkedésedben és a világnézetedben. És amint azonosítod őket, az általam bemutatott technikákkal meg is szabadulhatsz tőlük.

Az elengedés művészete nem puszta elmélkedés. Inkább egy valóságba könnyen átültethető terv, amely segít, hogy leküzdjük azokat a mentális és érzelmi akadályokat, amelyek jelenleg visszatartanak minket. Azokra a technikákra és stratégiákra fogunk fókuszálni, amelyek gyors és megbízható eredményeket produkálnak.

Őszintén remélem, hogy a könyvem olyan eszközöket ad a kezedbe, amelyekre szükséged van ahhoz, hogy végre gyakorolhasd az elengedést, és megtapasztalhasd a nem ragaszkodásból fakadó mentális, érzelmi, fizikai és spirituális szabadságot.

Damon Zahariades

MIRE TANÍT MEG EZ A KÖNYV?

Az elengedés művészete olyan, mint egy komplett tanfolyam. Részben oktatóanyag, részben személyes workshop, amely lépésről lépésre végigvezet téged a teljes folyamaton, hogy érzelmileg szabaddá válj, és elsajátítsd a nem ragaszkodás mentalitását.

Sok könyv úgy foglalkozik ezzel a témával, hogy mélyen beleássa magát a pszichológiába. Ez is jó módszer, és biztos vagyok benne, hogy bizonyos típusú olvasók számára nagyon hasznos is. Ez a kötet azonban másképp közelíti meg a témát. Gyakorlati szemszögből dolgozzuk fel a kérdéseket, ami biztosítja, hogy minden lépés könnyen érthető és azonnal megvalósítható legyen.

Mivel nagyon sok kérdéskört kell érintenünk, nem árt, ha először átnézzük a témákat. Ennek érdekében először gyorsan átvesszük, mi mindennel találkozol majd Az elengedés művészetében:

I. rész

Mielőtt komolyabb lépéseket tennénk a minket nyomasztó negatív érzelmek, fájdalmas emlékek, csalódások és megbánások feldolgozása érdekében, le kell fektetnünk az alapokat. Az I. részben, amely az elengedés előnyeit taglalja, ezt fogjuk megtenni.

Megbeszéljük, mit is jelent tulajdonképpen az elengedés. Azt is megvizsgáljuk, milyen jelek utalnak arra, hogy ragaszkodunk valamihez, ami károsítja érzelmi egészségünket. Közelebbről is megnézzük, milyen előnyei vannak, ha elengedjük megbánásainkat, haragunkat és fájdalmunkat, hogy önmagunk iránti együttérzésre és empátiára cseréljük le. Azt is átgondoljuk, melyek a legáltalánosabb dolgok, amikhez az emberek hajlamosak ragaszkodni az ezzel járó érzelmi veszteségek ellenére.

Végül pedig megnézzük, hogyan szokott ellenállni az elménk annak, hogy elengedjen dolgokat.

II. rész

Az elengedés nem könnyű. Ha az lenne, nem kellett volna megírnom ezt a könyvet. A többségünk sajnos éveken át küzd azzal a kondicionálással, ami „megtanított” minket ragaszkodni bizonyos dolgokhoz.

A könyv II. részében ennek a kondicionálásnak a legfontosabb elemeit fogjuk tüzetesen megvizsgálni. Felfedjük őket, hogy tökéletesen megérthessük, miért olyan nehéz elengedni dolgokat a múltból és a jelenből.

Annak megértése, hogy miért olyan nehéz elengedni dolgokat, elengedhetetlen lépés az elménk újrakondicionálásában. Döntő eleme annak a folyamatnak, amely révén lassan átadhatjuk magunkat a nem ragaszkodás gondolkodásmódjának.

III. rész

Ebből a részből fogod megtanulni azokat a technikákat, melyekkel elengedheted azokat a negatív gondolatokat, érzelmeket, csalódásokat, haragot és önvádat, amik jelenleg visszatartanak. A könyv harmadik részében egy tucat olyan eszközt fogunk taglalni, amelyeket azonnal ki is próbálhatsz.

A könyvnek ez a része tele van gyakorlati, azonnal bevethető technikával, tippel és tanáccsal. Mindegyik rövid, egyszerű és megvalósítható.

Természetes, hogy mindenki gyorsan akar haladni ezzel a résszel, elvégre nagyon könnyen alkalmazható és gyors eredményeket ígér. Ennek ellenére arra biztatlak, vegyél fel egy megfontolt tempót, hagyj elegendő időt magadnak arra, hogy maradéktalanul feldolgozhass minden egyes technikát, mielőtt továbblépnél a következőhöz. Azt tapasztaltam, hogy ez a leghatékonyabb módja a prekondicionált gondolkodásmód leküzdésének, és így tudod azt a legegyszerűbben új, egészségesebb gondolkodásra cserélni.

Az előtted álló út

Ahogy te is látod, sok témát kell feldolgoznunk. De ne aggódj. Az elengedés művészetének minden fejezete tömören összefoglalja a lényeget. Gyorsan haladhatsz, mert a könyv a lehető legrövidebb idő alatt adja át a legfontosabb tanácsokat.

Kérlek, szánj időt arra, hogy próbálgatod a III. részben található gyakorlatokat. Mindegyik az adott fejezetben tárgyalt elmélet megerősítését szolgálja.

A gyakorlatok nem tartanak sokáig. Mindegyik egyszerű, a többségük 20 perc vagy annál kevesebb idő alatt is elvégezhető. Az a legfontosabb, hogy a gyakorlás lehetőséget ad a technikák elsajátítására, vagyis így nem csak olvasni fogsz róluk. E technikák segítenek abban, hogy maximálisan kihasználhasd Az elengedés művészetének értékes információit.

Ha készen állsz arra, hogy elkötelezd magad a valódi mentális és érzelmi szabadság mellett, és hajlandó vagy elengedni a megbánást, a neheztelést, a haragot és a bűntudatot, tedd is meg rögtön a következő lépést: lapozz tovább!

I. RÉSZ

Az elengedés előnyei

A megbánás elengedhetetlen része az életnek. Mind követünk el hibákat. Mind hozunk rossz döntéseket. Mindnyájan megtapasztalunk olyan jelentős veszteségeket, amelyekről azt hisszük, hogy elkerülhetők lettek volna.

A megbánás nem fölösleges dolog. Célja van. Tanulságot hordoz magában, és segít elkerülni, hogy megismételjük ugyanazokat a hibákat, és meghozzuk ugyanazokat a rossz döntéseket. Ha azonban hagyjuk, hogy felgyűljön bennünk, érzelmi gáttá alakulhat, mert újra meg újra átéljük múltbeli baklövéseinket és döntéseinket. Ilyenkor egy hamis narratíva alakul ki a fejünkben, ami arról próbál meggyőzni, hogy képtelenek vagyunk jó döntéseket hozni, ezért nem érdemeljük meg azokat a dolgokat, amikre vágyunk.

És ennél a pontnál úgy érezzük, megrekedtünk. Csalódunk. Kétségbeesünk. Stresszelünk. Ami még rosszabb, úgy érezzük, hogy az egész a mi hibánk, és képtelenek vagyunk pozitív változások előidézésére. Tehetetlennek érezzük magunkat.

Az elengedés pozitív oldala, hogy megszabadulhatunk ezektől az érzésektől, visszaszerezhetjük a cselekvőképességünket, és végre fölösleges bűntudat és önvád nélkül követhetjük vágyainkat. Azzal az elvárással tekinthetünk a jövőbe, hogy jó dolgok fognak történni velünk, és ami még fontosabb, mi befolyásoljuk az eredményeket.

Az önvádhoz kapcsolódó csalódottságunk, frusztrációnk, szorongásunk és érzéseink elengedését természetesen könnyebb mondani, mint megtenni. Ezek az érzések mély hatást gyakorolnak az életünk következő öt területére:

1. A kapcsolatainkra (családtagokkal, barátokkal, házastárssal).

2. A fizikai és mentális egészségi állapotunkra.

3. Személyes (tanulással, érzelmekkel és spiritualitással kapcsolatos) fejlődésünkre.

4. A karrierünkre vagy üzleti vállalkozásainkra.

5. Anyagi jellegű aggodalmainkra.

A következő néhány fejezetben felépítjük a nem ragaszkodás hozzáállásának alapjait. Ez az új gondolkodásmód pozitívan befolyásolja majd az összes említett életterületet. Meg fogod tanulni, hogyan lehetsz biztos abban, mikor kell elengedned valamit, miért kell azonnal megtenned, és megtapasztalhatod majd az elengedéssel járó jutalmakat.

MIT JELENT AZ ELENGEDÉS?

„Óriási különbség van a feladás és az elengedés között.”

Jessica Hatchigan

Azért ragaszkodunk dolgokhoz, mert fontosak számunkra. Amikor megváltoznak bizonyos életkörülményeink, azt nehezen dolgozzuk fel. Érzelmileg képtelenek vagyunk elfogadni az új helyzetet.

Tegyük fel például, hogy olyasmit tettél a munkahelyeden, ami miatt elveszítetted az állásodat. Ha a munka az identitásod része, nehéz lehet elfogadnod, hogy kirúgtak. Érthető, ha dühös és csalódott vagy. Amennyiben megbántad, amit tettél, valószínűleg szemrehányást teszel magadnak miatta.

Vagy képzeld el azt, hogy a házastársaddal a válás mellett döntötök. Ha fontos volt számodra a házasságod, nehéz lehet feldolgozni a széthullását. Valószínűleg ebben az esetben felszínre kerül a harag, a csalódás és a megbánás. Amíg ezek munkálnak benned, nehezen szoksz hozzá az új helyzethez.

Ideális esetben képesek vagyunk szembenézni a negatív érzésekkel, egészséges módon dolgozzuk fel őket, s végül tovább is lépünk. Például szerzünk magunknak egy új állást. Vagy találkozunk másvalakivel, aki fontos lesz számunkra.

Az esetek többségében azonban érzelmileg nem tudunk elszakadni a múltbeli körülményektől. Nem akarunk továbblépni, mert úgy érezzük, képesek vagyunk olyan változások elérésére, amelyek révén visszaszerezhetjük, amit elveszítettünk. Ez a gyász alkudozási szakasza. Természetes folyamat, de gátolja azt a képességünket, hogy továbblépjünk. Azt a csalóka érzést kelti bennünk, hogy mi irányítjuk az eseményeket.

Az elengedés az új körülményeink elfogadásával kezdődik. Ahelyett, hogy kétségbeesetten kapaszkodnánk a múltba, magunkhoz öleljük a valóságot. Elhatározzuk, hogy nem rágódunk többé a múlton. Elszakadunk azoktól a körülményektől, amelyekre csak minimális a ráhatásunk.

Például elfogadjuk, hogy a saját tetteink következtében elveszítettük az állásunkat. Feldolgozzuk a tényt, hogy véget ért a házasságunk. És ami még fontosabb, beismerjük, hogy képtelenek vagyunk változtatni ezeken az eseményeken. Kilépünk a gyász alkudozási szakaszából, amikor sötétnek látjuk ezeket az eseményeket, és továbblépünk az elfogadás szakaszába, ahol végre feloldódhat a megbánás és a csalódás miatt érzett fájdalmunk.

Mit nem jelent az elengedés?

Az elengedést néha félreértik, és az érzelmi diszkomfort elkerüléseként értelmezik. Ilyenkor ahelyett, hogy feldolgoznánk negatív gondolatainkat és érzelmeinket, inkább megpróbálunk megszabadulni tőlük. Ez veszélyes és egészségtelen gondolkodásmód, mert közömbösséghez vezet. Ha megpróbáljuk elkerülni az érzelmi diszkomfortot, közömbösen, sőt közönyösen fogjuk szemlélni az életet.

Mindezt azért, hogy megvédjük magunkat a stressztől, a szomorúságtól és az érzelmi fájdalmaktól. Ez a szemléletmód sajnos nagyobb kárt okoz, mint amennyi előnnyel jár, mert eltaszítjuk magunktól azt a lehetőséget, hogy elfogadjuk ezeket a jogos érzéseket, és egészséges módon feldolgozzuk őket.

A valódi elengedés magában hordozza negatív gondolataink és érzelmeink felismerését, illetve annak meghatározását, hogy miért tapasztaljuk meg őket. A gyász tagadó és alkudozó szakaszából átlépünk az elfogadó szakaszba.

Ebben a folyamatban két fontos dolog történik.

Először is érzelmi reziliencia alakul ki bennünk. Megtanuljuk kezelni az érzéseinket, ahelyett hogy elnyomnánk őket.

Másodszor, magunkévá teszünk egy új szemléletmódot: nem ragaszkodunk a múlthoz. Elfogadjuk az érzéseinket, megvizsgáljuk őket, és végül engedélyt adunk magunknak arra, hogy elengedjük őket, és elfogadjuk új körülményeinket. Belátjuk, hogy a múlthoz való ragaszkodásunk egészségtelen, és nem elnyomjuk, hanem feloldjuk magunkban az érzelmi diszkomfortot.

Ha valóban meg akarunk szabadulni a fájdalmas emlékektől, a megbánástól, a csalódottságtól és az általános boldogtalanságtól, szembe kell néznünk az érzéseinkkel. A III. részben hatékony technikákat osztok meg majd veled, amelyek ebben segítenek.

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu
00-36-30-781-5474
www.edesviz.hu

ÉDESVÍZ KÖNYVESBOLT
1053 BUDAPEST • MÚZEUM KRT. 23.

konyvesbolt@edesviz.hu
00-36-30-919-5314

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ NAGYKERESKEDÉS
VISZONTELADÓINKNAK

nagyker@edesviz.hu
00-36-30-781-5474

ÉDESVÍZ + magazin
Cikkek az
EGÉSZSÉG • ÖNFEJLESZTÉS • EZOTÉRIA
témaköreiben

Érdekes információk szerzőkről és könyvekről

Keresd a www.edesvizkiado.hu címen